Bronislovas Liutkus

Bronislovas Liutkus (g. 1960 m. birželio 2 d. Žeimių kaime, Jonavos rajonas) – Lietuvos ir Jonavos rajono savivaldybės politinis bei visuomenės veikėjas.

 Biografija 
1967–1978 m. mokėsi Žeimių vidurinėje mokykloje, 1983 m. baigė Lietuvos žemės ūkio akademijos Žemės ūkio elektrifikacijos fakultetą, inžinierius elektrikas. 1987–1988 m. baigė Agropramoninio komplekso aukštąją valdymo mokyklą.

1983 m. pagal paskyrimą pradėjo dirbti Žeimių kolūkyje inžinieriumi elektriku. 1985 m. paskirtas vyriausiuoju energetiku. 1991–1992 m. kolūkio pirmininko pavaduotojas. 1992 m. žemės ūkio bendrovių „Omas“ ir „Nuoma“ direktorius. 1996–1999 m. Jonavos elektros tinklų skyriaus vyr. inžinierius inspektorius. 1999–2002 m. UAB „Jonavos paslaugos“ direktorius. 2002–2011 m. Jonavos rajono savivaldybės meras. 2011–2014 m. Kauno teritorinės darbo biržos Jonavos skyriaus vedėjas. Nuo 2014 m. UAB „Jonavos paslaugos“ direktoriaus pavaduotojas.https://archive.today/20180415144456/https://www.jonava.lt/bronislovas-liutkus

Nuo 2000 m. Jonavos rajono savivaldybės tarybos narys.2011 m. Lietuvos savivaldybių tarybų rinkimai 

2001 m. Valstiečių ir Naujosios demokratijos partijų sąjungos narys, nuo 2005 m. Lietuvos valstiečių liaudininkų sąjungos narys.

Laisvalaikiu mėgsta sportuoti, domisi sporto varžybomis. Žmona Dalia, sūnūs Andrius (g. 1983 m.) ir Šarūnas (g. 1987 m.).2008 m. Lietuvos Respublikos Seimo rinkimai - Lietuvos valstiečių liaudininkų sąjunga - Iškelti kandidatai .

 Šaltiniai 

Kategorija:Jonavos merai
Kategorija:Lietuvos inžinieriai